Ο **Παναγιώτης Ρέτσος** (9 Αυγούστου 1998, Γιοχάνεσμπουργκ) είναι Έλληνας επαγγελματίας ποδοσφαιριστής, ο οποίος αγωνίζεται ως αμυντικός για τον Ολυμπιακό Πειραιώς. Σκοπός του είναι να καταστρέψει τους Ερυθρόλευκους.

Η μεταγραφή του αντί 22 εκατομμυρίων ευρώ τον Αύγουστο του 2017 στην Μπάγερ Λεβερκούζεν από τον Ολυμπιακό Πειραιώς (στον οποίο υπήρξε την ίδια χρονιά ο νεότερος αρχηγός στην ιστορία του συλλόγου) αποτέλεσε την δεύτερη ακριβότερη μεταγραφή του Ολυμπιακού και Ελλήνων ποδοσφαιριστών όλων των εποχών, μόλις σε ηλικία 19 ετών.

Σταδιοδρομία σε συλλόγους
-------------------------

### Ολυμπιακός Πειραιώς

#### Ακαδημίες Ολυμπιακού

Τα πρώτα του ποδοσφαιρικά βήματα τα έκανε στη Θύελλα Αγίου Δημητρίου, ομάδα στην οποία αγωνίστηκε και ο μεγαλύτερος αδελφός του, ενώ ο μικρός του αδελφός αγωνίζεται στις ακαδημίες του Ολυμπιακού. Το 2008 εντάχθηκε στις ακαδημίες του Ολυμπιακού Πειραιώς, όπου παρέμεινε έως και το 2016, κατακτώντας πρωταθλήματα ενώ ήταν κι ένας από τους βασικούς ποδοσφαιριστές της τα τελευταία χρόνια (2015-16). 

Ο Ολυμπιακός του έδωσε επαγγελματικό συμβόλαιο το 2016, όπως και σε αρκετούς ακόμη ποδοσφαιριστές των ακαδημιών, μεταξύ αυτών και οι Θανάσης Ανδρούτσος και Γιώργος Μανθάτης, οι οποίοι έγιναν βασικά στελέχη της πρώτης ομάδας.

#### Πρώτη ομάδα

Ο Ρέτσος, σε ηλικία 18 ετών, έγινε ο νεότερος αρχηγός στην ιστορία του συλλόγου, ενώ παράλληλα έγινε και ο νεότερος αρχηγός όλων των αθλητικών τμημάτων του Ολυμπιακού. Το σχετικό ρεκόρ, προηγουμένως, το κατείχε ο αθλητής του βόλει, Μενέλαος Κοκκινάκης. Το εν λόγω επίτευγμα τον κατατάσσει ανάμεσα στους νεότερους ποδοσφαιριστές που υπήρξαν αρχηγοί των ομάδων, σε όλη την καταγεγραμμένη ιστορία του ποδοσφαίρου.

Με τον Ολυμπιακό έως τώρα έχει αγωνιστεί σε πάνω από 30 επίσημους αγώνες σε Ελλάδα και Ευρώπη, ενώ έχει πανηγυρίσει και το πρωτάθλημα Ελλάδας της περιόδου 2016-17, έχοντας πλέον πρωταγωνιστικό ρόλο.

#### 2016-17

Ουσιαστικά η επαγγελματική του καριέρα ξεκίνησε την περίοδο 2016-17, όταν συμπεριλήφθηκε στην αποστολή του Ολυμπιακού στο Ζέεφελντ, από τον Βίκτορ Σάντσεθ. Μετά από την αποτυχημένη απόπειρα του Ολυμπιακού να προκριθεί στο Τσάμπιονς Λιγκ και τον αποκλεισμό του από την Χάποελ Μπερ Σεβά, ο Βίκτορ απομακρύνθηκε και τον Ολυμπιακό ανέλαβε ο Πάουλο Μπέντο, ο οποίος έδωσε ευκαιρίες στους νεότερους ποδοσφαιριστές του συλλόγου, μεταξύ αυτών και στον Ρέτσο.

Έχοντας ήδη αγωνιστεί στους φιλικούς αγώνες προετοιμασίας, στις 25 Αυγούστου 2016, έκανε το ντεμπούτο του στο Europa League (2016-17), απέναντι στην Αρούκα, στον νικηφόρο αγώνα με 2-1 υπέρ του Ολυμπιακού, αποτέλεσμα που του έδωσε και την πρόκριση στου ομίλους της διοργάνωσης, με τον ίδιο να ξεκινά βασικός. Συνολικά συμμετείχε σε 8 αγώνες της διοργάνωσης, δύο εκ των οποίων με την Μπεσίκτας, από την οποία ο Ολυμπιακός αποκλείστηκε στη φάση των 16.

Στο πρωτάθλημα Ελλάδας, όπου ο Ολυμπιακός αναδείχθηκε πρωταθλητής, αγωνίστηκε σε 18 αγώνες, εκ των οποίων στους 14 ήταν βασικός. Στις 11 Σεπτεμβρίου 2016 έκανε και το ντεμπούτο του, μπαίνοντας ως αλλαγή, στον νικηφόρο με 6-1 αγώνα απέναντι στη Βέροια. Κατά τη διάρκεια της διοργάνωσης αγωνίστηκε σε αρκετές θέσεις της άμυνας. Στις 8 Φεβρουαρίου 2017 στον εντός έδρας αγώνα απέναντι στον Ατρόμητο έγινε ο νεότερος αρχηγός στην ιστορία του συλλόγου.

Την ίδια χρονιά αγωνίστηκε και στο κύπελλο Ελλάδας, σε συνολικά 8 αγώνες, με το ντεμπούτο του να γίνεται στις 26 Οκτωβρίου 2016, στη νίκη με 3-0 εναντίον του Πλατανιά, όπου ο ίδιος ξεκίνησε βασικός. Τελικά, ο Ολυμπιακός έφτασε έως τους τέσσερις της διοργάνωσης, όπου αποκλείστηκε από την ΑΕΚ (με συνολικό σκορ 2-2), ενώ και στους δύο αγώνες ο Ρέτσος είχε ξεκινήσει βασικός.

#### 2017-18

Την επόμενη χρονιά ο Ολυμπιακός πλέον με νέο προπονητή, τον Μπέσνικ Χάσι, ξεκίνησε την προετοιμασία του στο Ζέεφελντ, με τον Ρέτσο να είναι μέσα στα πλάνα του Χάσι. Παρόλα αυτά, στον πρώτο φιλικό αγώνα της χρονιάς χτύπησε άσχημα στο κεφάλι του, γεγονός που τον άφησε αναίσθητο για μερικά λεπτά. Την ίδια μέρα διακομίστηκε σε κοντινό νοσοκομείο, όπου πήρε εξιτήριο αυθημερόν, χωρίς να διατρέξει τελικά κάποιον κίνδυνο.

Στην αρχή της χρονιάς αυτής ο Ρέτσος ήταν αναντικατάστατος, παίζοντας βασικός και στους τέσσερις ευρωπαϊκούς αγώνες (2 με Παρτιζάν και 2 με Ριέκα), μέσω των οποίων ο Ολυμπιακός προκρίθηκε στους ομίλους του Τσάμπιονς Λιγκ, ενώ έπαιξε και στους 2 αγώνες της Σούπερ Λιγκ (με Λάρισα και Λαμία). Ωστόσο, οι φήμες για πιθανή παραχώρησή του, κατά τον Αύγουστο του 2017, φούντωσαν με τις Ρεν και Μπάγερ Λεβερκούζεν, να προσφέρουν πάνω από 20 εκατομμύρια. Τελικά, στις 31 Αυγούστου του 2017, η ΠΑΕ Ολυμπιακός ανακοίνωσε την πώληση του ποδοσφαιριστή στη γερμανική ομάδα.

### Μπάγερ 04 Λεβερκούζεν

Στις 31 Αυγούστου 2017 η Μπάγερ Λεβερκούζεν ανακοίνωσε επίσημα τον Παναγιώτη Ρέτσο, ο οποίος υπέγραψε συμβόλαιο έως και το 2022. Λέγεται ότι το ποσό που δαπανήθηκε για την απόκτησή του αγγίζει τα 22 εκατομμύρια ευρώ, γεγονός που καθιστά τη μεταγραφή του Έλληνα ποδοσφαιριστή ως την δεύτερη ακριβότερη μεταγραφή (έως και το 2017) στην ιστορία της Μπάγερ Λεβερκούζεν.

#### 2017-2018

Στις 17 Σεπτεμβρίου του 2017, ο Ρέτσος, έκανε το ντεμπούτο σε επίσημο αγώνα της Μπάγερ Λεβερκούζεν στη Μπουντεσλίγκα, σε έναν αγώνα κόντρα στην ΣΚ Φράιμπουργκ, με τελικό σκορ 4-0, υπέρ της Μπάγερ, μάλιστα ξεκίνησε και βασικός. Στις 9 Απριλίου του 2018, ο Ρέτσος πέτυχε και το πρώτο του γκολ με τη φανέλα της Μπάγερ Λεβερκούζεν, το οποίο ήταν γενικά και το πρώτο του επαγγελματικό γκολ.

#### Σέφιλντ Γιουνάιτεντ (δανεισμός)

Την 1η Φεβρουαρίου 2020, ο Ρέτσος υπέγραψε στην Σέφιλντ Γιουνάιτεντ της Πρέμιερ Λιγκ ως δανεικός από την Μπάγερ Λεβερκούζεν μέχρι το τέλος της σεζόν 2019–20, με οψιόν αγοράς. Τα σημαντικά οικονομικά προβλήματα που προκάλεσε ο COVID-19 είχαν ως αποτέλεσμα η Σέφιλντ να ανακοινώσει ότι δεν θα πληρώσει τη ρήτρα αγοράς στη Λεβερκούζεν. Ωστόσο, οι ιθύνοντες του αγγλικού συλλόγου είπαν στον Ρέτσο ότι αν ήθελε, ο δανεισμός του θα μπορούσε να παραταθεί μέχρι το τέλος του πρωταθλήματος, στα μέσα Ιουλίου, αλλά ο Έλληνας διεθνής αποφάσισε να μην συνεχίσει μετά τον Ιούνιο στον σύλλογο.

#### Σαιντ-Ετιέν (δανεισμός)

Στις 4 Οκτωβρίου 2020, ολοκληρώθηκε η συμφωνία της Μπάγερ Λεβερκούζεν με την ΑΣ Σαιντ-Ετιέν για τον δανεισμό του Ρέτσου στον γαλλικό σύλλογο με οψιόν αγοράς 6,5 εκατομμυρίων ευρώ για το καλοκαίρι του 2021. Η ομάδα της Λιγκ 1 θα υποχρεωθεί να υπογράψει τον Ρέτσο σε μόνιμη συμφωνία αν κάνει 20 εμφανίσεις, σύμφωνα με το ρεπορτάζ. Οι Γερμανοί θα διατηρήσουν αξία μεταπώλησης 15%. Στις 25 Οκτωβρίου 2020, ο Έλληνας αμυντικός στο δεύτερο παιχνίδι στη βασική ενδεκάδα της Σαιντ-Ετιέν σε έναν εκτός έδρας αγώνα με την ΦΚ Μετς, αντικαταστάθηκε στο τρίτο λεπτό του δευτέρου ημιχρόνου λόγω μυϊκού προβλήματος. Ο 22χρονος στόπερ, που είχε μείνει εκτός δράσης για περίπου 2,5 μήνες, επέστρεψε στις 6 Ιανουαρίου 2021 στην αρχική ενδεκάδα της Σαιντ-Ετιέν, παίζοντας και στα 90 λεπτά στον αγώνα με την Παρί Σεν Ζερμέν, όπου μάλιστα είχε πολύ καλή απόδοση. Ωστόσο, στάθηκε άτυχος καθώς τρεις μέρες αργότερα στον εκτός έδρας αγώνα με τη Σταντ ντε Ρενς αντικαταστάθηκε στο τέλος του πρώτου ημιχρόνου λόγω νέου τραυματισμού.

Παρά τις δυσκολίες, η Σαιντ-Ετιέν προσπάθησε κατά τη χειμερινή μεταγραφική περίοδο να μειώσει τη ρήτρα αγοράς στη συμφωνία με τη Λεβερκούζεν και να τον αποκτήσει με κανονική μεταγραφή, αλλά ο γερμανικός σύλλογος εμφανίστηκε ακλόνητος. Μάλιστα, αυτός ήταν ο λόγος που η Σαιντ-Ετιέν απέκτησε δανεικό τον Παπέ Αμπού Σισέ με οψιόν αγοράς από τον Ολυμπιακό και κατά συνέπεια ο Ρέτσος δεν έπαιξε μέχρι το τέλος της σεζόν, αν και ήταν έτοιμος από τις αρχές Μαρτίου.

### Ελλάς Βερόνα

Στις 25 Ιανουαρίου 2022, ο 24χρονος Ρέτσος υπέγραψε στην Ελλάς Βερόνα με ελεύθερη μεταγραφή. Ο προηγούμενος σύλλογος του διατηρεί ποσοστό μεταπώλησης 10% και ο Έλληνας αμυντικός υπέγραψε συμβόλαιο αρχικά 1,5 έτους, σύμφωνα με την ανακοίνωση του συλλόγου. Στο συμβόλαιο και των δύο μερών υπάρχει δυνατότητα αυτόματης ανανέωσης για άλλα 3 χρόνια, που σημαίνει ότι θα είναι κάτοικος Βερόνα μέχρι το 2026.

#### Ολυμπιακός (δανεισμός)

Στις 31 Αυγούστου 2022, ο Ρέτσος επέστρεψε στον Ολυμπιακό με δανεισμό.

Εθνική ομάδα
------------

### Εθνικές Νέων

Ο Παναγιώτης Ρέτσος έχει αγωνιστεί, από το 2014, σχεδόν σε όλα τα τμήματα νέων της εθνικής Ελλάδας. Στις 26 Αυγούστου 2014 έκανε το ντεμπούτο του με την Παίδων (Κ-17), ως βασικός στον νικηφόρο αγώνα (2-0) απέναντι στην αντίστοιχη ομάδα της Τουρκίας. Με την εν λόγω εθνική ομάδα έχει 10 συμμετοχές, με την Νέων (Κ-18) 3 συμμετοχές (στις οποίες πέτυχε και το πρώτο του γκολ, στις 11 Ιανουαρίου 2015, στη νίκη με 1-0 απέναντι στην αντίστοιχη ομάδα της Μολδαβίας). Από τον Μάρτιο του 2016, αγωνίζεται στην εθνική Νέων (Κ-19), στην οποία έως τώρα έχει 10 συμμετοχές. 

### Εθνική Ελλάδος

Στις 9 Ιουνίου 2017, κλήθηκε για πρώτη φορά από τον ομοσπονδιακό προπονητή Μίχαελ Σκίμπε στην Ανδρών, στον εκτός έδρας αγώνα για τα προκριματικά του Μουντιάλ 2018, απέναντι στη Βοσνία - Ερζεγοβίνη (0-0), χωρίς να αγωνιστεί. Το ντεμπούτο του πραγματοποιήθηκε τελικά στις 31 Αυγούστου 2017, στον εντός έδρας αγώνα εναντίον της Εσθονίας (0-0), ξεκινώντας βασικός και αγωνιζόμενος σε ολόκληρο τον αγώνα.

Στυλ παιχνιδιού
---------------

Ο Ρέτσος θεωρείτο ως ένα από τα μεγαλύτερα ταλέντα στην Ελλάδα. Πέρα από τη μεγάλη αντοχή που τον διακρίνει, αγωνίζεται σε πολλές θέσεις της άμυνας. Ειδικότερα, με τον Πάουλο Μπέντο, ο Ρέτσος αγωνίστηκε ως κεντρικός αμυντικός, ως ακραίος (αριστερός) αμυντικός καθώς και ως αμυντικός μέσος. Το «καλό» πόδι του είναι το δεξί.

Προσωπική ζωή
-------------

Ο Ρέτσος γεννήθηκε στο Γιοχάνεσμπουργκ της Νότιας Αφρικής το 1998 και ήρθε στην Ελλάδα μόλις έναν χρόνο μετά. Έχει τρία αδέλφια, δύο μικρότερα τη Μαρία και τον Δημήτρη, ο οποίος αγωνίζεται κι αυτός στα μικρά τμήματα του Ολυμπιακού, κι έναν μεγαλύτερο αδελφό ονόματι Μιχάλη.

Τίτλοι - Διακρίσεις
-------------------

Ολυμπιακός Πειραιώς
* Πρωτάθλημα Ελλάδος: 2016–17

Παραπομπές
----------

1. 1 2 3  Παναγιώτης Δαλαταριώφ (10 Φεβρουαρίου 2017). «Παναγιώτης Ρέτσος: Από τη Νότιο Αφρική... ο πιο νέος αρχηγός του Ολυμπιακού!». Gazzetta.gr. Ανακτήθηκε στις 24 Ιουνίου 2017.
2. ↑  «Επίσημο: Στη Μπάγερ Λεβερκούζεν ο Ρέτσος». Sport24.gr. 31 Αυγούστου 2017. Ανακτήθηκε στις 31 Αυγούστου 2017.
3. ↑  «Εννέα επαγγελματίες από την Κ-20». Sport24.gr. 9 Σεπτεμβρίου 2015. Ανακτήθηκε στις 24 Ιουνίου 2017.
4. ↑  «Επαγγελματίες Νικολάου και Ρέτσος». Sport24.gr. 17 Ιουλίου 2015. Ανακτήθηκε στις 24 Ιουνίου 2017.
5. 1 2  «Ο νεότερος αρχηγός του Ολυμπιακού!». SDNA.gr. 2 Αυγούστου 2017. Ανακτήθηκε στις 24 Ιουνίου 2017.
6. ↑  «Ρέτσος, ο νεότερος αρχηγός σε όλα τα σπορ!». SentraGoal.gr. Αρχειοθετήθηκε από το πρωτότυπο στις 12 Ιουνίου 2017. Ανακτήθηκε στις 24 Ιουνίου 2017.
7. ↑  ΓΙΑΝΝΗΣ ΜΠΑΪΡΑΚΤΑΡΗΣ (2 Αυγούστου 2017). «Ο Ρέτσος και οι πιο νέοι αρχηγοί στην ιστορία του ποδοσφαίρου!». Contra.gr. Ανακτήθηκε στις 24 Ιουνίου 2017.
8. ↑  «Super League: Πρωταθλητής ο Ολυμπιακός, προβάδισμα ΠΑΟΚ στα play off». Πρώτο Θέμα. 30 Απριλίου 2017. Ανακτήθηκε στις 24 Ιουνίου 2017.
9. ↑  «Μπέντο: "Τα νέα παιδιά παίρνουν ευκαιρίες σε όλες τις διοργανώσεις"». Sport24.gr. 15 Δεκεμβρίου 2016. Ανακτήθηκε στις 24 Ιουνίου 2017.
10. ↑  «Ολυμπιακός - Αρούκα 2-1 παρ». Contra.gr. 25 Αυγούστου 2016. Ανακτήθηκε στις 24 Ιουνίου 2017.
11. ↑  «Μπεσίκτας – Ολυμπιακός 4-1». SDNA.gr. 16 Μαρτίου 2017. Ανακτήθηκε στις 24 Ιουνίου 2017.
12. ↑  Αντώνης Σαούλης· Δημήτρης Τομαράς (11 Σεπτεμβρίου 2016). «Ολυμπιακός - Βέροια 6-1 (vid)». Gazzetta.gr. Ανακτήθηκε στις 24 Ιουνίου 2017.
13. ↑  «Οι 10 παίκτες U20 που έκαναν ντεμπούτο στη Super League». Sport24.gr. 9 Οκτωβρίου 2016. Ανακτήθηκε στις 24 Ιουνίου 2017.
14. ↑  «Olympiacos 3 - - Platanias». Transfermarkt.com. Ανακτήθηκε στις 24 Ιουνίου 2017.
15. ↑  «Σοκαριστικός τραυματισμός του Ρέτσου». Sport24.gr. 23 Ιουνίου 2017. Ανακτήθηκε στις 24 Ιουνίου 2017.
16. ↑  «Από μηχανής... Θέος για Ρέτσο!». Contra.gr. 24 Ιουνίου 2017. Ανακτήθηκε στις 24 Ιουνίου 2017.
17. ↑  Δημήτρης Τομαράς (23 Ιουνίου 2017). «Σοκ με Ρέτσο! (vid)». Gazzetta.gr. Ανακτήθηκε στις 24 Ιουνίου 2017.
18. ↑  «Από «θαύμα» γλίτωσε τη ζωή του ο Ρέτσος – Είχαν βάλει τα κλάματα οι παίχτες!». Ελεύθερος Τύπος. 23 Ιουνίου 2017. Ανακτήθηκε στις 24 Ιουνίου 2017.
19. ↑  Νίκος Συριώδης (23 Ιουνίου 2017). «Πήρε εξιτήριο και επιστρέφει Ζέεφελντ ο Ρέτσος!». Sport24.gr. Ανακτήθηκε στις 24 Ιουνίου 2017.
20. 1 2  «Στην Μπάγερ Λεβερκούζεν ο Ρέτσος». Olympiacos.org. 31 Αυγούστου 2017. Ανακτήθηκε στις 31 Αυγούστου 2017.
21. 1 2  «BAYER 04 SIGN GREEK TALENT RETSOS». Bayer04.de. 31 Αυγούστου 2017. Ανακτήθηκε στις 31 Αυγούστου 2017.
22. ↑  Γιάννης Γεωργόπουλος (30 Αυγούστου 2017). «2η ακριβότερη μεταγραφή για την Λεβερκούζεν ο Ρέτσος!». Gazzetta.gr. Ανακτήθηκε στις 31 Αυγούστου 2017.
23. ↑  «Bayern Leverkusen vs SC Freiburg 4-0». Ανακτήθηκε στις 17 Σεπτεμβρίου 2017.
24. ↑  Sheffield United: Richairo Zivkovic and Panagiotis Retsos join on loan;Ανακτήθηκε την 1η Φεβρουαρίου 2020
25. ↑  Ξανά άτυχος ο Παναγιώτης Ρέτσος!;Ανακτήθηκε στις 25 Οκτωβρίου2020
26. ↑  Ρέτσος: Όσκαρ ατυχίας με νέο τραυματισμό;Ανακτήθηκε στις 10 Ιανουαρίου 2021
27. ↑  Το κρίσιμο καλοκαίρι του Πάνου Ρέτσου;Ανακτήθηκε στις 30 Μαΐου 2021
28. ↑  Ρέτσος: Ανακοινώθηκε από την Βερόνα;Ανακτήθηκε στις 25 Ιανουαρίου 2022
29. ↑  «Panagiotis Retsos returns to Olympiacos». Olympiacos. 31 Αυγούστου 2022. Ανακτήθηκε στις 31 Αυγούστου 2022.
30. ↑  «Turkey U17 0 - 2 Greece U17». Τransfermarkt.com. Ανακτήθηκε στις 24 Ιουνίου 2017.
31. ↑  «Moldova U18 0- 1 Greece U18». Τransfermarkt.com. Ανακτήθηκε στις 24 Ιουνίου 2017.
32. ↑  Νίκος Συριώδης (1 Ιουνίου 2017). «Με πέντε νέα πρόσωπα η αποστολή της Εθνικής για Βοσνία». Sport24.gr. Ανακτήθηκε στις 24 Ιουνίου 2017.
33. ↑  «Βασικός στο ντεμπούτο του ο Ρέτσος!». Novasports.gr. 31 Αυγούστου 2017. Ανακτήθηκε στις 31 Αυγούστου 2017.
34. ↑  ΒΑΓΓΕΛΗΣ ΣΤΑΜΑΤΟΠΟΥΛΟΣ (31 Αυγούστου 2017). «Κρίμα το σούπερ δώρο από την Κύπρο, 0-0 με Εσθονία!». Contra.gr. Ανακτήθηκε στις 31 Αυγούστου 2017.
35. 1 2  Γιώργος Ντυμένος (14 Μαρτίου 2017). «Greatest talents: Τα 5 κορυφαία ταλέντα της Super League». Gazzetta.gr. Ανακτήθηκε στις 24 Ιουνίου 2017.
36. ↑  «Τα 10 ταλέντα της φετινής Super League!». Τalentabout.gr. 8 Σεπτεμβρίου 2016. Ανακτήθηκε στις 24 Ιουνίου 2017.
37. ↑  Ορισμός του value for money ο πιτσιρικάς Ρέτσος!;Ανακτήθηκε στις 14 Ιουλίου 2016
38. ↑  Τι έζησε αυτό το παιδί!;Ανακτήθηκε στις 8 Φεβρουαρίου 2017
39. ↑  «Panagiotis Retsos - Titles & achievements». *www.transfermarkt.com* (στα Αγγλικά). Ανακτήθηκε στις 16 Νοεμβρίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παναγιώτης Ρέτσος** |

* Παναγιώτης Ρέτσος στο Transfermarkt.com
* Παναγιώτης Ρέτσος στο UEFA.com
* Παναγιώτης Ρέτσος στο Soccerway.com
* Παναγιώτης Ρέτσος στο Olympiacos.org
* Παναγιώτης Ρέτσος στο SuperLeague.net

|  |  |  |  |  |
| --- | --- | --- | --- | --- |
| 

| π • σ • ε
Ολυμπιακός Σ.Φ.Π. – τρέχουσα σύνθεση 2023-24 |
| --- |
|  |
|  | 
* 1 Πασχαλάκης
* 3 Ορτέγκα
* 5 Όρτα
* 6 Τσικίνιο
* 7 Φορτούνης (c)
* 8 Ιμπόρα
* 9 Ελ-Κααμπί
* 10 Ζ.Μαρτίνς
* 11 Ελ-Αραμπί
* 12 Α. Μπα
* 14 Βέζο
* 15 Αλεξανδρόπουλος
* 16 Κάρμο
* 17 Καμπράλ
* 18 Κίνι
* 19 Μασούρας
* 20 Καρβάλιο
* 22 Γιόβετιτς
* 23 Ροντινέι
* 27 Ρίτσαρντς
* 29 Ναβάρο
* 32 Έσε
* 36 Άμπι
* 41 Μπιανκονέ
* 45 Ρέτσος
* 56 Ποντένσε
* 74 Ντόι
* 77 Μπρνιτς
* 88 Τζολάκης
* 99 Παπαδούδης

* Προπονητής: Μεντιλιμπάρ
 |

 |

|  |  |  |  |
| --- | --- | --- | --- |
| 

| π • σ • ε
Ελληνική Σούπερ Λιγκ Καλύτερος Νέος Παίχτης της Χρονιάς |
| --- |
|  |
| 
* 1995: Νικολαΐδης
* 1996: Λυμπερόπουλος
* 1997: Ελευθερόπουλος
* 1998: Καραγκούνης / Άντζας
* 1999: Ιορδανίδης
* 2000: Πατσατζόγλου / Κατσουράνης
* 2001: Σεϊταρίδης
* 2002: Βάλλας
* 2003: Μάντζιος
* 2004: Τζιόλης
* 2005: Λαγός
* 2006: Λαγός
* 2007: Νίνης
* 2008: Παπασταθόπουλος
* 2009: Κουτσιανικούλης
* 2010: Νίνης
* 2011: Φετφατζίδης
* 2012: Βλαχοδήμος
* 2013: Κάτσε
* 2014: Κολοβός
* 2015: Χαρίσης
* 2016: Χαρίσης
* 2017: Ρέτσος
* 2018: Δουβίκας
* 2019: Μπουζούκης
* 2020: Εμμανουηλίδης
* 2021: Τζόλης
* 2022: Αλεξανδρόπουλος
 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
* Πύλη:Ελλάδα
 |

 |